Saaremaa aruandeis kõneldakse ka vennastekoguduse kokkupõrgetest talurahva ilmalike eluharjumustega, mis tekitasid pinevat võitlust. Pidevalt kirjeldatakse rannaalade, eriti Kihelkonna rahva seadusvastast tegevust laevahukkudel,  randaaetud varanduste varastamist ja vägivaldset riisumist, mille vastu vennastekogudus astus ägedasse võitlusse ja suutis enamasti pahet hävitada. Nõnda hakkas Kihelkonnal pärast vahelduvaid edusamme ja tagasilangemisi see komme lõplikumalt kaduma 1730-ndail aastail, ja rahvas kaldus teise äärmusse - ehitas kihelkonda lühikese ajaga kuus palvemaja! Kuid 1790-ndail aastail valitsesid merel suuremad tormid ja järgnevad laevakahjud tõmbasid ka kõige usklikumad talupojad endisse kiusatusse.